BuLLEK. — The Story of Papaitonga. 583 



tamariki, he ngaherehere katoa i taua takiwa. Na, i tera 

 taha, i te wahi e kiia nei i naianei ko te ' Kaari-a-Maui,' e toru 

 te kail topu ; na, i tera wahi kua tuaina nei, i Otomuri, e 

 rua te kau topu. Na, ka haere atu ano ki tera taha o te awa 

 na e wha te kau topu, ka peratia haeretia te noho o nga 

 tangata i te awatea — i te tahataha o te roto, i te ngaherehere 

 e noho ana, taka noa ki tera taha o te roto, tae noa ki Maro- 

 kura, ko te rae whakamutunga mai ra o te ngaherehere e anga 

 ana ki te tai. Ko te take i peratia ai, he mohiotanga no te 

 taua ka ahu ranei ki te maunga, ka ahu ranei ki Horowhenua, 

 ka ahu ki hea ranei te whatinga. Koia i raunatia katoatia ai 

 e te tangata. Ka noho i konei i te tauranga waka nei — ko 

 Tumaiteuru te ingoa o tenei wahi — kotahi te kau nga tangata ; 

 engari he noho nukurau tenei, he whakakuare. Ko te tuakana 

 o toku papa, ara, ko Aperahama Te Euru i konei, me Whaka- 

 tupu — no Ngatihuia aua rangatira — me a raua hoa, me 

 Porokoru Kapeto, me Te Eiu, me etahi atu. Na, kua oti te 

 whakarite mo te ata ka karanga ai taua hunga nei i tetahi waka 

 kia hoea mai ki a ratou. I te ata ka karangatia e Te Eiu — ka 

 karangatia ki a Te Kahurangi — ' E Kahu, e ! Hoea mai te waka 

 ki au. Ko tou tangata tenei.' Ka rongo ano, engari kahore i 

 hohoro te hoe mai. Na ka karangatia ano e taua tangata — 

 'Hoea mai te waka ki a maua ko to tangata. Ko Te Euru 

 tenei.' Ka rongo a Takare. Ka karanga ki tona hoa, ' Hoea he 

 waka. Hoe atu, me to titiro ano ki uta.' Ka eke mai ki runga 

 ki te waka tokorua nga tangata, ko Te Kahuoterangi, ko Kokota. 

 Ka tahi ka hoe mai, ka piki a Takare ki runga ki te whare, ka 

 whakahua mai i te waiata, he waiata kohuru, kia mohio ai 

 era i runga i te waha ka patua e ia a Te Euru ana tae mai ki 

 te kainga. Na, kua unuunu a Te Euru raua ko Whakatupu i 

 a raua kakahu, kei rotokei te wai e noho ana, kei roto i nga raupo, 

 he kiri kau — he patiti te rakau o tetahi, o Whakatupu, he onewa, 

 patu kowhatu nei, te rakau o tetahi. Ka tahi ka hoe mai, ka 

 tata mai te waka ki uta, kua kite mai i nga mahunga o aua 

 tokorua ra i roto i te wai ; ka tahi ka karanga te mea i te kei 

 kia whakahokia to raua waka, ka tahi ka reia atu e Whaka- 

 tupu te ihu o te waka ka kumea mai. Kua tu taua tangata i 

 te ihu ki runga me tona hoe. Ka tahi ka whiua ki te mahunga 

 o Whakatupu, na, ka karohia ki te patiti, ka tahi ka whiua 

 taua tangata e Wiiakatupu ki te patiti, — e hara i te kakauroa, 

 engari he mea popoto nei, kei te umu o te tangata te roa, — ka 

 motu rawa te upoko o taua tangata, ka taka atu ki te wai. 

 Ka hinga hoki te tangata ki te wai, kua mate tono atu. Ka 

 tahi ka rere te mea i te kei, ka rere ki roto ki te wai ka ruku, 

 puea ake i waho ra, i te ritenga mai o te whare maori e tu na i 

 runga ake o te tauranga waka. Ka tahi ka oma atu nga 

 tangata ki te titiro i te unga ki uta, na, ka kitea e ngoi tapapa 

 haere e kuhu ana i roto i nga kawakawa rakau, ka tahi ka 



